המכון הישראלי לפרסומים תלמודיים

המכון הישראלי לפרסומים תלמודיים ירושלים, נקרא גם מרכז שטיינזלץ הוא גוף המרכז את מרבית פרסומיו של הרב עדין אבן ישראל (שטיינזלץ) ובראשם תלמוד שטיינזלץ.

את המכון הקים אברהם שטיינזלץ, אביו של הרב שטיינזלץ, בשנת 1965, במטרה לעזור לבנו לקדם את פרויקט "התלמוד המבואר". בראש המכון עמד הרב שטיינזלץ, ובוועד הציבורי של המכון היו חברים ראש הממשלה לוי אשכול, יו"ר הכנסת קדיש לוז, שר הפנים חיים משה שפירא, שר הסעד ד"ר יוסף בורג, פרופ' שמואל הוגו ברגמן ועוד.

ספרי המכון יוצאים לאור בשיתוף עם ההוצאות ספרי מילתא, קורן, מגיד ומעינותייך. ספרים של הרב שטיינזלץ יצאו בהוצאות נוספות (משרד הביטחון, ידיעות ספרים ועוד).

בשנת 2002 זכה המכון בפרס שזר המוענק על ידי מרכז זלמן שזר למחקרים בתולדות עם ישראל.

פרויקט הדגל של המכון, התלמוד המבואר, זיכה את הרב שטיינזלץ בפרסים ואותות רבים, כולל הכנסה של סט לספריית הקונגרס האמריקאי.
ממוזער|הרב עדין אבן ישראל (שטיינזלץ)
ממוזער|מנכ"ל המכון, הרב מני אבן ישראל
המכון בעבר שכן בבניין בשכונת נחלאות בירושלים, והוא עבר בשנת 2020, לאחר פטירתו של הרב שטיינזלץ, לשכונת טלביה (קרן היסוד).

מנהל המכון כיום הוא הרב מנחם (מני) אבן ישראל, בנו של הרב עדין אבן ישראל. המכון מעסיק כמה עשרות אנשים העוסקים בפרויקטים שונים להמשכת דרכו ולאור חזונו של הרב שטיינזלץ.

ספרים בהוצאת המכון
 תלמוד בבלי מבואר – מהדורה מנוקדת, מפוסקת ומחולקת לפסקאות בתוספת תרגום של התלמוד מארמית לעברית, מבואות, הסברים קלים, סיכומים, ביוגרפיות של חכמי התלמוד, תרשימים, תמונות ועוד של כל מסכתות התלמוד הבבלי, (מהדורה הקטנה – 29 כרכים, מהדורה הגדולההמהדורה הראשונה של התלמוד המבואר, שהפסיקה להימכר ב-2025 – 42 כרכים, מהדורת דף דף [עם וילנא] – 37 כרכים).
 תלמוד ירושלמי מבואר – ביאור למסכת פאה ומסכת שקלים מן התלמוד הירושלמי.
 ספר ניר: פירוש על תלמוד ירושלמי מסכתות יבמות, כתובות, וסוטה, יוצא לאור מכתב יד עם קצת תקונים והערות על ידי הרב עדין שטיינזלץ. תשל"ט (1978).
 ביאור תניא (או התניא המבואר) – ביאור על ספר היסוד של חסידות חב"ד לפי שיעוריו של הרב שטיינזלץ ובעריכתו (עשרה כרכים [במהדורה החדשה - חמישה]).
 התנ"ך המבואר – ביאור רץ ובהיר של תוכן ומילים קשות בכל ספרי התנ"ך, בתוספת כותרות, מידע מדעי והיסטורי ועוד (שבעה עשר כרכים).
 המשנה המבוארת – ביאור רץ ללימוד עצמאי ומעמיק, רקע ריאלי להבנת המשנה, בירור מושגי ייסוד וטעמי המשנה, תמונות, תרשימים ואיורים המסייעים להבנה, מדור הלכתי מתקופת המשנה ועד ימינו ועוד (מהדורה גדולה - 13 כרכים, מהדורת כיס - 49 כרכים).
 הרמב"ם המבואר – מהדורה של הרמב"ם הכוללת חלוקה של ההלכות לפי חלוקת הרמב"ם, כותרת של נושאי הפרקים בראש כל יחידת הלכות, ביאור למילים קשות, מונחים הלכתיים ועקרונות וטעמיםב בסיס ההלכות, תמונות ואיורים, ציונים לדברי השולחן ערוך והרמ"א המתייחסים לפסקי הרמב"ם ודעות הפוסקים למן השו"ע ונושאי כליו ומדור ההרחבות בסוף הספר, בו יש סקירה מקיפה תוך התייחסות לשינויים ההיסטוריים, החברתיים והטכנולוגיים. (מהדורה נמכרת - שמונה כרכים. יצא לראשונה במסגרת תוכנית הרמב"ם היומי של החמ"ד)
 אלבום אשת חיל – כל פסוק מפסוקי הפיוט 'אשת חיל' מלווה בציור מרהיב מאת הצייר יצחק תורג'מן ולצידו מופיע ביאור מקורי של הרב עדין אבן ישראל שטיינזלץ.
 שלושה עשר עלי השושנה – מבוא לקבלה ולחסידות.
 נשמה – פרקי התבוננות בנשמה.
 הספירות בעולמה של החסידות - ביאור על מהותן הפנימית של הספירות וסדר ההשתלשלות על פי החסידות (נערך על ידי הרב מאיר הנגבי לפי שיעורים של הרב שטיינזלץ).
 הבן יקיר לי – לקט שיחות ומאמרים על העם היהודי.
 חיי עולם – אסופת שיחות ומאמרים על פרשת השבוע.
 תהילים עם הארות – כשבראש כל מזמור כותרת קצרה המסבירה את תוכנו (מהדורה ראשונה - ביאור, מהדורה שנייה - בתוספת ציורי האומן ברוך נחשון ולקט ביאורי חסידות).
 הסידור והתפילה, מדריך למתפלל ולמעיין.
 התלמוד לכל – הקדמה כללית הכוללת רקע, תרגום מילים בסיסיות ותיאור המהלכים התלמודיים.
 מדריך לתלמוד.
 תשובה – מאמרים והסברים על חזרה בתשובה.
להרים את השמיים – תובנות חיים שנלקטו מתוך ספריו הרבים של הרב עדין אבן־ישראל שטיינזלץ.
עד בלי די – 21 התוועדויות מאת הרב שטיינזלץ למועדים חסידיים.
 הרבי שלי – התבוננותו האישית והקרובה של הרב שטיינזלץ באישיותו יוצאת הדופן של הרבי מליובאוויטש.
 בלב פתוח: שיחות בארבע עיניים עם הרב עדין אבן ישראל שטיינזלץ - מבוסס על שיחות בשלל נושאים של הרב שטיינזלץ עם ד"ר יהושע זקבך.
 פרק שירה המבואר – ביאור לחיבור הקדום פרק שירה בליווי ציורים של האומן שחר גזונדהייט.
 סידור קורן אבן ישראל – סידור חסידי המסייע למתפללים לכוון את ליבם ולהתעלות בעבודת התפילה. הסידור כולל הקדמות וקטעי הסבר קצרים ההופכים את הסידור מטקסט בלבד למדריך לעבודה שבלב (נוסח ספרד בתוספת קטעים חסידיים מסידור תהילת ה').
 מילים פשוטות – בכל פרק בספר מובא דיון מקורי ומעמיק במילה אחת. מילים פשוטות כמו "חברים", "אהבה", "טבע", "מוות" ו"אמונה" מקבלות חיים חדשים, ואנו מתוודעים לכוחן הפלאי.
 הגדה מבוארת – ביאור חסידי ומילולי להגדה של פסח.
 ביאור פרקי אבות – ביאור מעמיק ומקיף למסכת אבות.
 שערים לחסידות – סדרת ביאורים על ספרי חסידות שיוצאת לאור לאחר פטירתו של הרב מתוך שיעורי החסידות שהעביר לאורך השנים. הביאור יוצא על ידי ישיבת תקוע בתור חוברת שבועית ובספרים על ידי מרכז שטיינזלץ והוצאת מעינותייך. ספרים בסדרהנכון ליולי 2025, צפויים לצאת עוד כשישה כרכים. – ביאור לשורש מצוות התפילה לאדמו"ר הצמח צדק (שני כרכים). ביאור לתורה אור וליקוטי תורה לאדמו"ר הזקן (ספרים בראשית ושמותנכון ליולי 2025. צפויים לצאת עוד ארבעה כרכים בסדרה (שאר החומשים ומועדים))

פעילויות נוספות
בעבר התקיימו במכון שיעורים בגמרא ובספרי חסידות לגברים ונשים, על ידי הרב שטיינזלץ ואנשים נוספים - רבנים, מרצים, סופרים ואומנים. בנוסף התקיימו במכון סדנאות בזוגיות של בית המדרש להתחדשות בראשותו של הרב דב זינגר.

שיעור קבוע שהועבר במכון הוא 'חוגי חן למשנת חב"ד' שיעור שבועי על ספרי חסידות חב"ד שהועבר על ידי הרב אבן ישראל. סדרת שערים לחסידות יוצאת על בסיס השיעורים האלו.

קישורים חיצוניים



הערות שוליים

קטגוריה:הוצאות ספרים בישראל: ארון הספרים היהודי
קטגוריה:זוכי פרס שזר
קטגוריה:ארון הספרים היהודי
קטגוריה:עדין אבן ישראל
קטגוריה:מכוני מחקר תורניים